Help:Protecting and unprotecting pages/hi

पृष्ठों को सुरक्षित और असुरक्षित करना काफ़ी आसान है, मगर इन कार्यों के लिए सिसॉप अनुमतियों या फिर उचित अधिकारों वाले दूसरे सदस्यों की ज़रूरत होती है।

आप 'पृष्ठ को सुरक्षित करें' टैब (Vector स्किन के ड्रॉपडाउन मेन्यू में 'सुरक्षित करें') पर क्लिक करके और एक टिप्पणी (पृष्ठ को सुरक्षित करने के आपके कारण का एक संक्षिप्त विवरण) देकर किसी पृष्ठ को एक सुरक्षित लेख बना सकते हैं।

किसी पृष्ठ को सुरक्षित करने के कई कारण हो सकते हैं। सार्वजनिक विकियों पर पृष्ठों को इस वजह से सुरक्षित किया जा सकता है कि उनपर अकसर बर्बरता फैलाई जाती है या फिर उन्हें अकसर बुरे शीर्षकों पर स्थानांतरित कर दिया जाता है, या फिर जहाँ यह महसूस हो कि किसी पृष्ठ पर बर्बरता या अनुचित स्थानांतरण से बहुत बुरा प्रभाव पड़ सकता है। निगमित विकियों पर पृष्ठों को तब सुरक्षित किया जाता है जब सामग्री को किसी विशिष्ट प्रक्रिया द्वारा स्वीकार किया जाता हो। लेकिन पृष्ठों को सुरक्षित न करने के भी कई अच्छे कारण होते हैं। उदाहरणस्वरूप, इससे सदस्यों द्वारा अच्छे योगदानों को भी रोक दिया जाता है। एक सिसॉप होने के नाते आपको यह फैसला लेना होगा, और उचित रूप से अपने अधिकारों का इस्तेमाल करना होगा।